b'\n_START_ARTICLE_\nPonovno ujedinjenje Njema\xc4\x8dke\n_START_PARAGRAPH_\nPonovno ujedinjenje Njema\xc4\x8dke (njem. Deutsche Wiedervereinigung) ozna\xc4\x8dava postupak koji je pokrenut miroljubivom revolucijom 1989. i 1990. te doveo do ponovnog ujedinjenja Njema\xc4\x8dke Demokratske Republike i Savezne Republike Njema\xc4\x8dke 3. listopada 1990._NEWLINE_Od tada se 3. listopada u Njema\xc4\x8dkoj slavi kao Dan dr\xc5\xbeavnosti, odnosno kao Dan njema\xc4\x8dkoga jedinstva jer je tada zavr\xc5\xa1ena podjela Njema\xc4\x8dke koja je, kao posljedica Drugog svjetskog rata u doba Hladnoga rata, trajala \xc4\x8detiri desetlje\xc4\x87a.\n_START_SECTION_\nPovijest\n_START_PARAGRAPH_\nOvom razvoju predhodio je pad Berlinskog zida 9. studenog 1989. koji je  prouzro\xc4\x8dio kona\xc4\x8dni raspad politi\xc4\x8dkog sustava Isto\xc4\x8dne Njema\xc4\x8dke i neophodna suglasnost \xc4\x8detiriju savezni\xc4\x8dkih sila iz Drugog svjetskog rata (SAD, SSSRa, Francuske i Velike Britanije) koje su do tada prema me\xc4\x91unarodnom pravu imali ili zahtjevali nadle\xc5\xbenost za cjelovitu Njema\xc4\x8dku. _NEWLINE_Nakon predaje Njema\xc4\x8dke u svibnju 1945. ona nije anektirana ili ukinuta. Dijelovi Njema\xc4\x8dke koji nisu bili izgubljeni pomicanjem poljske granice prema zapadu stavljeni su pod zajedni\xc4\x8dku upravu pobjedni\xc4\x8dkih sila. _NEWLINE_Prema preliminarnim dogovorima protuhitlerovske koalicije na konferenciji u Jalti i provedbom Berlinske deklaracije 1945. provedena je podjela Njema\xc4\x8dke na \xc4\x8detiri okupacijske zone: SSSR-a, SAD-a, Velike Britanije i Francuske.\n_START_SECTION_\nSuo\xc4\x8davanje s ostav\xc5\xa1tinom komunisti\xc4\x8dke nomenklature tijekom prvih godina ujedinjenja\n_START_PARAGRAPH_\nTijekom prve godine postupka ujedinjenja (prije lustracije) stare "klike" biv\xc5\xa1ih slu\xc5\xbebenih elita (komunisti\xc4\x8dke nomenklature) raspadaju\xc4\x87eg dr\xc5\xbeavnog aparata pomagali su si me\xc4\x91usobno pri otu\xc4\x91ivanju ili prerapodijeli dobara, \xc5\xa1to je dovodilo do na\xc4\x8dela "spasiti \xc5\xa1to se mo\xc5\xbee spasiti" ili "uzeti si \xc5\xa1to je bio mogu\xc4\x87e":_NEWLINE_ \xe2\x80\x9e"Rije\xc4\x8d je o prisvajanju zemlji\xc5\xa1ta, sumnjivih privatizacija ili restrukturiranja gospodarskih subjekata ili tvrtki u privatne ruke, nekontrolirane rasprodaje velikih tvrtki, i prisvajanje vrijednih predmeta svih vrsta. Te su klike koristile svoje veze u doba kad uprava nije jo\xc5\xa1 bila obnovljena, kad organi pravosu\xc4\x91a jo\xc5\xa1 nisu bile izmjenjeni, vr\xc5\xa1ili su razne pritiske na pouzdanike i biv\xc5\xa1e vlasnike, ili pla\xc4\x87ali mito da upu\xc4\x87ene osobe ne bi govorile o malverzacijama.\xe2\x80\x9d\n_START_SECTION_\nGospodarstvo\n_START_PARAGRAPH_\nProizvodnost Isto\xc4\x8dne Njema\xc4\x8dke u godini ujedinjenja bila je manja od tre\xc4\x87ine u odnosu na proizvodnost u Zapadnoj Njema\xc4\x8dkoj. To je u velikoj mjeri bila posljedica socijalne politike Isto\xc4\x8dne Njema\xc4\x8dke: pravo na rad kao i op\xc4\x87e jamstvo zaposlenja. Budu\xc4\x87i da je to bio povezano s neekonomi\xc4\x8dnim vi\xc5\xa1kom radne snage u brojnim tvrtkama i upravama kao i rezultat "niske motivacije za rad stvorili su gotovo nepremostive prepreke za promjenama u proizvodnji u tr\xc5\xbei\xc5\xa1nim uvjetima." Neposredni prijelaz na tr\xc5\xbei\xc5\xa1no gospodarstvo ispostavilo se za mnoge kao \xc5\xa1okiraju\xc4\x87e iskustvo ._NEWLINE_ \xe2\x80\x9e"Gospodarstvo DDR-a je 1990. iznenada izgubilo gotovo sve svoje doma\xc4\x8de kupce, jer su isto\xc4\x8dni Nijemci samo \xc5\xbeeljeli kupovati robu sa zapada. Gospodarstvo je izgubilo i brojne inozemne kupce u isto\xc4\x8dnom socijalisti\xc4\x8dkog bloku jer je po\xc4\x8detkom 1990. u Sofiji odlu\xc4\x8deno prebacivanje s unutarnjeg trgovanja na pla\xc4\x87anje u devizama. Tada su primjerice Ma\xc4\x91ari po\xc4\x8deli kupovati japanske umjesto isto\xc4\x8dnonjema\xc4\x8dke automobile. A izgubili su zapadnonjema\xc4\x8dke kupce, jer roba s istoka vi\xc5\xa1e nije bila jeftin proizvod" \xe2\x80\x9d'